title: Decizia Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social, a Comitetului Regiunilor și a Ombudsmanului European din 25 iulie 2002 de înființare a Oficiului pentru Selecția Personalului Comunităților Europene

text:
               01/Volumul 08

               RO

               Jurnalul Ofícial al Uniunii Europene

               247

         32002D0620

               L 197/53

               JURNALUL OFÍCIAL AL UNIUNII EUROPENE

      DECIZIA PARLAMENTULUI EUROPEAN, A CONSILIULUI, A COMISIEI, A CURȚII DE JUSTIȚIE, A CURȚII DE CONTURI, A COMITETULUI ECONOMIC ȘI SOCIAL, A COMITETULUI REGIUNILOR ȘI A OMBUDSMANULUI EUROPEAN

   din 25 iulie 2002
   de înființare a Oficiului pentru Selecția Personalului Comunităților Europene
   (2002/620/CE)
   PARLAMENTUL EUROPEAN, CONSILIUL UNIUNII EUROPENE, COMISIA EUROPEANĂ, CURTEA DE JUSTIȚIE, CURTEA DE CONTURI, COMITETUL ECONOMIC ȘI SOCIAL, COMITETUL REGIUNILOR ȘI OMBUDSMANUL EUROPEAN,
   având în vedere Statutul funcționarilor Comunităților Europene și Regimul aplicabil altor angajați ai Comunităților Europene, stabilite de Regulamentul (CEE, Euratom, CECO) nr. 259/68 al Consiliului (1), astfel cum a fost modificat ultima dată prin Regulamentul (CE, CECO, Euratom) nr. 490/2002 (2) și, în special, articolul 2 al treilea paragraf din Statutul personalului menționat,
   având în vedere avizul Comitetului pentru statutul personalului,
   întrucât:

               (1)

               Pentru o utilizare eficientă și economică a resurselor, ar trebui să se atribuie unui organism interinstituțional comun mijloacele necesare pentru selectarea funcționarilor și a altor categorii de personal al Comunităților Europene.

               (2)

               Organismul interinstituțional astfel înființat ar trebui să aibă sarcina de a elabora liste de rezerve dintre candidații aflați în competiție deschisă, în funcție de nevoile indicate de fiecare instituție și în conformitate cu Statutul personalului, deciziile de numire a candidaților care au reușit la concursuri fiind luate de fiecare autoritate împuternicită să facă numiri.

               (3)

               În aceleași condiții, organismul interinstituțional ar trebui, de asemenea, să poată sprijini instituțiile, organismele, birourile și agențiile create prin tratate sau în conformitate cu acestea, la concursurile interne și la selectarea celorlalte categorii de personal,

         DECID:
   Articolul 1
   Înființare
   Se înființează Oficiul pentru Selecția Personalului Comunităților Europene (denumit în continuare „oficiul”).
   Articolul 2
   Competențe
   (1)   Oficiul exercită competențele în materie de selecție conferite în temeiul articolului 30 primul paragraf din Statutul personalului și cu anexa III la acest statut autorităților competente să facă numiri ale instituțiilor semnatare ale prezentei decizii. Doar în cazuri excepționale și cu acordul oficiului, instituțiile pot organiza propriile concursuri deschise pentru a satisface nevoile specifice de personal cu înaltă specializare.
   (2)   În cazul în care competențele menționate în alineatul (1) sunt conferite unei autorități competente să facă numiri a unui organism, birou sau agenție înființată prin tratate sau în conformitate cu acestea, oficiul poate exercita aceste competențe, la cerere.
   (3)   Deciziile de numire a candidaților care au reușit la concursuri sunt adoptate de autoritățile competente să facă numiri ale Parlamentului European, Consiliului, Comisiei, Curții de Justiție, Curții de Conturi, Comitetului Economic și Social, Comitetului Regiunilor și Ombudsmanului European și de orice organism, oficiu sau agenție înființate prin tratate sau în conformitate cu acestea, care și-a delegat competențele oficiului sau a solicitat serviciile oficiului.
   Articolul 3
   Atribuții
   (1)   Ca răspuns la cererile care îi sunt adresate de către autoritățile competente să facă numiri prevăzute la articolul 2, oficiul elaborează liste de rezerve dintre candidații la concursurile deschise menționate în articolul 30 primul paragraf din Statutul personalului și în conformitate cu anexa III la acesta.
   (2)   Oficiul poate sprijini instituțiile, organismele, oficiile sau agențiile instituite prin tratate sau în conformitate cu acestea la organizarea concursurilor interne și la selectarea celorlalte categorii de personal.
   Articolul 4
   Cereri, reclamații și recursuri
   În conformitate cu articolul 91a din Statutul personalului, cererile și reclamațiile privind exercitarea competențelor conferite conform articolului 2 alineatul (1) și (2) din prezenta decizie se depun la oficiu. Orice recurs în acest domeniu se face împotriva Comisiei.
   Articolul 5
   Punerea în aplicare
   Secretarii generali ai Parlamentului European, Consiliului și Comisiei, grefierul Curții de Justiție, secretarii generali ai Curții de Conturi, Comitetului Economic și Social și Comitetului Regiunilor și reprezentantul Ombudsmanului European adoptă, de comun acord, măsurile necesare pentru punerea în aplicare a prezentei decizii.
   Articolul 6
   Intrarea în vigoare
   Prezenta decizie intră în vigoare la data publicării în Jurnalul Oficial al Comunităților Europene.

            Pentru Parlamentul European

            Președintele

         Patrick COX

            Pentru Consiliu

            Președintele

         Jaume MATAS i PALOU

            Pentru Comisie

            Președintele

         Romano PRODI

            Pentru Curtea de Justiție

            Președintele

         Gil Carlos RODRÍGUEZ IGLESIAS

            Pentru Curtea de Conturi

            Președintele

         Juan Manuel FABRA VALLÉS

            Pentru Comitetul Economic și Social

            Președintele

         G. FRERICHS

            Pentru Comitetul Regiunilor

            Președintele

         Sir Albert BORE

            Mediatorul European

         Jacob SÖDERMAN

      (1)  JO L 56, 4.3.1968, p. 1.

      (2)  JO L 77, 20.3.2002, p. 1.


title: 2010/566/UE: Decizia nr. 1/2010 a Consiliului de asociere UE-Algeria din 3 august 2010 de modificare a articolului 15 alineatul (7) din Protocolul 6 la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte, referitor la definiția noțiunii de „produse originare” și la metodele de cooperare administrativă

text:
               22.9.2010

               RO

               Jurnalul Oficial al Uniunii Europene

               L 248/64

         DECIZIA NR. 1/2010 A CONSILIULUI DE ASOCIERE UE-ALGERIA
   din 3 august 2010
   de modificare a articolului 15 alineatul (7) din Protocolul 6 la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte, referitor la definiția noțiunii de „produse originare” și la metodele de cooperare administrativă
   (2010/566/UE)
   CONSILIUL DE ASOCIERE,
   având în vedere Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte, în special articolul 39 din Protocolul 6 la acesta,
   întrucât:

               (1)

               Articolul 15 alineatul (7) din Protocolul 6 (1) la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte (2) (denumit în continuare „acordul”) permite în anumite condiții restituirea sau scutirea de taxe vamale sau de taxe cu efect echivalent până la 31 decembrie 2009.

               (2)

               Pentru a asigura operatorilor economici claritate, previzibilitate economică pe termen lung și securitate juridică, părțile la acord au convenit asupra prelungirii cu trei ani a duratei de aplicare a articolului 15 alineatul (7) din Protocolul 6 la acord, cu începere de la 1 ianuarie 2010.

               (3)

               De asemenea, cotele taxelor vamale în vigoare în Algeria ar trebui să fie ajustate, pentru a le alinia la cotele în vigoare în Uniunea Europeană.

               (4)

               Prin urmare, Protocolul 6 la acord ar trebui să fie modificat în consecință.

               (5)

               Deoarece articolul 15 alineatul (7) din Protocolul 6 la acord nu se mai aplică de la 31 decembrie 2009, prezenta decizie ar trebui să se aplice de la 1 ianuarie 2010,

         ADOPTĂ PREZENTA DECIZIE:
   Articolul 1
   La articolul 15 din Protocolul 6 la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte, referitor la definiția noțiunii de „produse originare” și la metodele de cooperare administrativă, alineatul (7) se înlocuiește cu următorul text:

      „(7)   Fără a aduce atingere alineatului (1), Algeria poate aplica, cu excepția produselor încadrate la capitolele 1-24 din Sistemul armonizat, aranjamente în scopul restituirii sau scutirii de taxe vamale sau de taxe cu efect echivalent aplicabile materialelor neoriginare utilizate la fabricarea produselor originare, sub rezerva următoarelor dispoziții:

                  (a)

                  o cotă de 4 % din taxele vamale se reține pentru produsele încadrate la capitolele 25-49 și 64-97 din Sistemul armonizat sau o cotă mai mică, în cazul în care aceasta este în vigoare în Algeria;

                  (b)

                  o cotă de 8 % din taxele vamale se reține pentru produsele încadrate la capitolele 50-63 din Sistemul armonizat sau o cotă mai mică, în cazul în care aceasta este în vigoare în Algeria.

            Prezentul alineat se aplică până la 31 decembrie 2012 și poate fi reexaminat de comun acord.”

   Articolul 2
   Prezenta decizie intră în vigoare la data adoptării.
   Prezenta decizie se aplică de la 1 ianuarie 2010.

      Adoptată la Bruxelles, 3 august 2010.

            Pentru Consiliul de asociere UE-Algeria

            Președintele

         C. ASHTON

      (1)  JO L 297, 15.11.2007, p. 3.

      (2)  JO L 265, 10.10.2005, p. 2.


title: Decizia (PESC) 2015/1129 a Comitetului politic și de securitate din 7 iulie 2015 de prelungire a mandatului șefului Misiunii de poliție a Uniunii Europene pentru teritoriile palestiniene (EUPOL COPPS) (EUPOL COPPS/2/2015)

text:
               11.7.2015

               RO

               Jurnalul Oficial al Uniunii Europene

               L 184/17

         DECIZIA (PESC) 2015/1129 A COMITETULUI POLITIC ȘI DE SECURITATE
   din 7 iulie 2015
   de prelungire a mandatului șefului Misiunii de poliție a Uniunii Europene pentru teritoriile palestiniene (EUPOL COPPS) (EUPOL COPPS/2/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/354/PESC a Consiliului din 3 iulie 2013 privind Misiunea de poliție a Uniunii Europene pentru teritoriile palestiniene (EUPOL COPPS) (1), în special articolul 9 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În temeiul articolului 9 alineatul (1) din Decizia 2013/354/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și a conducerii strategice ale Misiunii de poliție a Uniunii Europene pentru teritoriile palestiniene (EUPOL COPPS), inclusiv decizia de numire a șefului misiunii.

               (2)

               La 17 februarie 2015, COPS a adoptat Decizia (PESC) 2015/381 (2) de numire a domnului Rodolphe MAUGET în calitate de șef al misiunii EUPOL COPPS pentru perioada 16 februarie 2015-30 iunie 2015.

               (3)

               La 2 iulie 2015, Consiliul a adoptat Decizia (PESC) 2015/1064 (3) de prelungire a mandatului EUPOL COPPS pentru perioada 1 iulie 2015-30 iunie 2016.

               (4)

               Înaltul Reprezentant al Uniunii pentru afaceri externe și politica de securitate a propus prelungirea mandatului domnului Rodolphe MAUGET în calitate de șef al misiunii EUPOL COPPS pentru perioada 1 iulie 2015-30 iunie 2016,

         ADOPTĂ PREZENTA DECIZIE:
   Articolul 1
   Mandatul domnului Rodolphe MAUGET în calitate de șef al misiunii de poliție a Uniunii Europene pentru teritoriile palestiniene (EUPOL COPPS) se prelungește până la 30 iunie 2016.
   Articolul 2
   Prezenta decizie intră în vigoare la data adoptării.
   Se aplică de la 1 iulie 2015.

      Adoptată la Bruxelles, 7 iulie 2015.

            Pentru Comitetul politic și de securitate

            Președintele

         W. STEVENS

      (1)  JO L 185, 4.7.2013, p. 12.

      (2)  Decizia (PESC) 2015/381 a Comitetului politic și de securitate din 17 februarie 2015 privind numirea șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2015) (JO L 64, 7.3.2015, p. 37).

      (3)  Decizia (PESC) 2015/1064 a Consiliului din 2 iulie 2015 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 174, 3.7.2015, p. 21).


title: Decizia 2013/527/PESC a Consiliului din 24 octombrie 2013 de modificare și de prelungire a mandatului Reprezentantului Special al Uniunii Europene pentru Cornul Africii

text:
               26.10.2013

               RO

               Jurnalul Oficial al Uniunii Europene

               L 284/23

         DECIZIA 2013/527/PESC A CONSILIULUI
   din 24 octombrie 2013
   de modificare și de prelungire a mandatului Reprezentantului Special al Uniunii Europene pentru Cornul Africii
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 8 decembrie 2011, Consiliul a adoptat Decizia 2011/819/PESC (1) de numire a dlui Alexander RONDOS în calitate de Reprezentant Special al Uniunii Europene (RSUE) pentru Cornul Africii. Mandatul RSUE expiră la 31 octombrie 2013.

               (2)

               La 11 august 2010, Consiliul a adoptat Decizia 2010/450/PESC (2) de numire a dnei Rosalind MARSDEN în calitate de Reprezentant Special al Uniunii Europene (RSUE) pentru Sudan. Mandatul RSUE expiră la 31 octombrie 2013.

               (3)

               Mandatul RSUE pentru Cornul Africii, dl Alexander RONDOS, ar trebui să fie extins pentru a include elemente referitoare la Sudan și la Sudanul de Sud și ar trebui să fie prelungit pentru o perioadă suplimentară de 12 luni.

               (4)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii astfel cum sunt prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   (1)   Mandatul dlui Alexander RONDOS în calitate de RSUE pentru Cornul Africii se prelungește până la 31 octombrie 2014. Mandatul RSUE se poate încheia mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe și politica de securitate (ÎR).
   (2)   În sensul mandatului RSUE, Cornul Africii cuprinde Republica Djibouti, Statul Eritreea, Republica Federală Democrată Etiopia, Republica Kenya, Republica Federală Somalia, Republica Sudan, Republica Sudanul de Sud și Republica Uganda. În ceea ce privește aspectele cu implicații regionale mai extinse, RSUE inițiază contacte cu țări și entități regionale din afara Cornului Africii, după caz.
   Articolul 2
   Obiective de politică
   (1)   Mandatul RSUE se întemeiază pe obiectivele de politică ale Uniunii în ceea ce privește Cornul Africii, astfel cum au fost stabilite în cadrul său strategic adoptat la 14 noiembrie 2011 și în concluziile relevante ale Consiliului, pentru a contribui în mod activ la eforturile regionale și internaționale în vederea realizării coexistenței pașnice și a păcii, securității și dezvoltării durabile în interiorul și în rândul țărilor din regiune. RSUE are ca obiectiv suplimentar sporirea calității, a intensității, a impactului și a vizibilității angajamentului pluridimensional al Uniunii în Cornul Africii.
   (2)   Obiectivele de politică ale Uniunii includ, printre altele:

               (a)

               continuarea stabilizării în Somalia, în special din perspectiva dimensiunii regionale;

               (b)

               coexistența pașnică a Sudanului și a Sudanului de Sud ca două state viabile și prospere cu structuri politice robuste și responsabile;

               (c)

               soluționarea conflictelor actuale și evitarea conflictelor potențiale dintre țările din regiune sau în interiorul acestora;

               (d)

               sprijinirea cooperării regionale la nivel politic, de securitate și economic.

         Articolul 3
   Mandat
   (1)   În vederea realizării obiectivelor de politică ale UE în ceea ce privește Cornul Africii, mandatul RSUE constă în:

               (a)

               implicarea, împreună cu toate părțile interesate relevante din regiune, guverne, autorități regionale, organizații internaționale și regionale, societatea civilă și diaspora, în vederea urmăririi obiectivelor de politică ale Uniunii și a unei mai bune înțelegeri a rolului pe care Uniunea îl are în regiune;

               (b)

               reprezentarea Uniunii în forurile internaționale relevante, după caz, și asigurarea vizibilității sprijinului acordat de Uniune în vederea gestionării crizelor, precum și a soluționării și a prevenirii conflictelor;

               (c)

               încurajarea și sprijinirea cooperării politice și de securitate eficace și a integrării economice din regiune prin parteneriatul Uniunii cu Uniunea Africană (UA), precum și cu organizațiile subregionale, în special cu Agenția Interguvernamentală pentru Dezvoltare (IGAD);

               (d)

               urmărirea evoluțiilor politice din regiune și contribuția la dezvoltarea politicii Uniunii cu privire la regiune, inclusiv în ceea ce privește Somalia, Sudan, Sudanul de Sud, problema granițelor dintre Etiopia și Eritreea și punerea în aplicare a Acordului de la Alger, Inițiativa bazinului Nilului și alte aspecte din regiune care au un impact asupra securității, stabilității și prosperității sale;

               (e)

               în ceea ce privește Somalia și acționând în strânsă coordonare cu Trimisul special al UE pentru Somalia și cu partenerii regionali și internaționali relevanți, inclusiv cu Reprezentantul Special al Secretarului General al Organizației Națiunilor Unite pentru Somalia și cu Uniunea Africană, contribuția activă la acțiuni și inițiative care duc la stabilizarea și la acordurile post-tranziție suplimentare cu Somalia, cu un accent pe promovarea unei abordări coordonate și coerente la nivel internațional în ceea ce privește Somalia, construirea unor bune relații de vecinătate și sprijinirea dezvoltării sectorului de securitate în Somalia, inclusiv prin intermediul misiunii militare a Uniunii Europene destinate să contribuie la instruirea forțelor de securitate somaleze (EUTM Somalia), EUNAVFOR Atalanta, EUCAP Nestor și al sprijinului continuu pe care Uniunea îl acordă Misiunii Uniunii Africane în Somalia (AMISOM), în strânsă cooperare cu statele membre;

               (f)

               în ceea ce privește Sudanul și Sudanul de Sud și în strânsă cooperare cu șefii delegațiilor Uniunii respectivi, contribuția la coerența și la eficacitatea politicii Uniunii cu privire la Sudan și la Sudanul de Sud și sprijinirea coexistenței lor pașnice, în special prin intermediul punerii în aplicare a Acordurilor de la Addis Abeba și al soluționării chestiunilor încă nerezolvate în legătură cu Acordul global de pace, inclusiv Abyei, al soluțiilor politice la conflictele în desfășurare, în special din Darfur, Kordofanul de Sud și Nilul Albastru, al consolidării instituționale în Sudanul de Sud și al reconcilierii naționale. În această privință, RSUE va contribui la o abordare internațională coerentă în strânsă cooperare cu UA și în special cu Grupul la nivel înalt de punere în aplicare al UA pentru Sudan (AUHIP), Organizația Națiunilor Unite (ONU) și alte părți interesate regionale și internaționale;

               (g)

               urmărirea îndeaproape a provocărilor transfrontaliere care afectează Cornul Africii, inclusiv terorismul, radicalizarea, securitatea maritimă și pirateria, criminalitatea organizată, traficul de arme, fluxurile de refugiați și de migranți și eventualele consecințe politice și de securitate ale crizelor umanitare;

               (h)

               promovarea accesului umanitar în întreaga regiune;

               (i)

               contribuția la punerea în aplicare a Deciziei 2011/168/PESC (3) a Consiliului și a politicii Uniunii în domeniul drepturilor omului în Cornul Africii în cooperare cu RSUE pentru drepturile omului, inclusiv a liniilor directoare ale UE cu privire la drepturile omului, în special a liniilor directoare ale UE privind copiii și conflictele armate, precum și a liniilor directoare privind violența împotriva femeilor și combaterea tuturor formelor de discriminare la adresa femeilor, și a politicii Uniunii referitoare la Rezoluția Consiliului de Securitate al ONU (RCSONU) 1325 (2000) privind femeile, pacea și securitatea, inclusiv prin monitorizarea și raportarea evoluțiilor, precum și formularea de recomandări în acest sens.

         (2)   În scopul îndeplinirii mandatului, RSUE, printre altele:

               (a)

               consiliază și raportează în ceea ce privește definirea pozițiilor Uniunii în forurile internaționale, după caz, în scopul promovării proactive a unei abordări politice consecvente a Uniunii în privința Cornului Africii;

               (b)

               menține o viziune de ansamblu asupra tuturor activităților Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și reprezintă principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia, delegațiile Uniunii din regiune și Comisia.
   Articolul 5
   Finanțare
   (1)   Valoarea de referință financiară destinată acoperirii cheltuielilor aferente mandatului RSUE pentru perioada 1 noiembrie 2013 - 31 octombrie 2014 este de 2 720 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea echipei. Echipa dispune de competențele necesare în chestiuni politice și de securitate specifice, conform mandatului. RSUE informează în mod prompt și periodic Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Salariul personalului astfel detașat este acoperit de statul membru sau de instituția Uniunii în cauză sau de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie repartizați pe lângă RSUE. Personalul internațional contractat este format din resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE și își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentele relevante ale SEAE sau cu delegațiile relevante ale Uniunii, pentru a contribui la coerența și consecvența activităților lor respective.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE, precum și a membrilor personalului RSUE se stabilesc împreună cu țările-gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2011/292/UE a Consiliului (4).
   Articolul 9
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii în regiune și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului RSUE și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific misiunii, pe baza îndrumărilor SEAE, care să prevadă măsuri de securitate fizice, organizaționale și procedurale specifice misiunii, prin care să se reglementeze gestionarea deplasării personalului în condiții de siguranță către zona de misiune și în interiorul acesteia și gestionarea incidentelor de securitate și care să includă un plan de urgență și un plan de evacuare pentru misiune;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosire sau la sosirea în zona de misiune, la cursuri adecvate de instruire în domeniul securității, pe baza clasificărilor de risc atribuite zonei de misiune de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie a unor rapoarte scrise cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului privind executarea mandatului.

         Articolul 11
   Raportare
   (1)   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea COPS sau a ÎR, RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   (2)   RSUE raportează cu privire la cea mai bună modalitate de urmărire a inițiativelor Uniunii, cum ar fi contribuția Uniunii la reforme și includerea aspectelor politice ale proiectelor de dezvoltare relevante ale Uniunii, în coordonare cu delegațiile Uniunii din regiunea Cornului Africii.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunilor Uniunii și la asigurarea faptului că toate instrumentele Uniunii și acțiunile statelor membre sunt angajate într-un mod coerent pentru a atinge obiectivele politice ale Uniunii. Activitățile RSUE se coordonează cu cele ale delegațiilor Uniunii și ale Comisiei, precum și cu cele ale altor RSUE activi în regiune, în special cu cele ale RSUE pentru UA și cu trimisul special UE în Somalia. RSUE furnizează periodic informări misiunilor statelor membre și delegațiilor Uniunii.
   (2)   Pe teren, se menține o strânsă legătură și comunicare cu șefii delegațiilor Uniunii și cu șefii de misiuni ai statelor membre. Aceștia depun toate eforturile pentru a-l susține pe RSUE în executarea mandatului. RSUE, în strânsă coordonare cu delegațiile relevante ale Uniunii, oferă consiliere cu privire la politica locală comandantului forței EUNAVFOR Atalanta, comandantului misiunii EUTM Somalia, șefului EUCAP Nestor și șefului EUAVSEC în Sudanul de Sud. RSUE, comandanții de operații UE și comandantul operației civile se consultă reciproc după cum este necesar.
   (3)   RSUE colaborează îndeaproape cu autoritățile din țările în cauză, cu ONU, UA, IGAD, cu alte părți interesate de pe plan național, regional și internațional, precum și cu societatea civilă din regiune.
   Articolul 13
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei, până la sfârșitul lunii aprilie 2014, un raport privind progresele înregistrate și, la sfârșitul mandatului RSUE, un raport cuprinzător privind executarea mandatului.
   Articolul 14
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 24 octombrie 2013.

            Pentru Consiliu

            Președintele

         L. LINKEVIČIUS

      (1)  Decizia 2011/819/PESC a Consiliului din 8 decembrie 2011 de numire a Reprezentantului Special al Uniunii Europene pentru Cornul Africii (JO L 327, 9.12.2011, p. 62).

      (2)  Decizia 2010/450/PESC a Consiliului din 11 august 2010 de numire a Reprezentantului Special al Uniunii Europene pentru Sudan (JO L 211, 12.8.2010, p. 42).

      (3)  Decizia 2011/168/PESC a Consiliului din 21 martie 2011 privind Curtea Penală Internațională și de abrogare a Poziției comune 2003/444/PESC (JO L 76, 22.3.2011, p. 56).

      (4)  Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (JO L 141, 27.5.2011, p. 17).


title: 2014/229/UE: Decizia Consiliului din 27 octombrie 2009 privind semnarea unui acord-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte

text:
               26.4.2014

               RO

               Jurnalul Oficial al Uniunii Europene

               L 125/16

         DECIZIA CONSILIULUI
   din 27 octombrie 2009
   privind semnarea unui acord-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte

      (2014/229/UE)

   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 133 și 181, coroborate cu articolul 300 alineatul (2),
   având în vedere propunerea Comisiei,
   întrucât:

               (1)

               La 25 noiembrie 2004, Consiliul a autorizat Comisia să negocieze un acord-cadru de parteneriat și de cooperare, denumit în continuare „acordul”, cu Republica Indonezia,

               (2)

               Acordul ar trebui semnat, sub rezerva posibilității ca acesta să fie încheiat la o dată ulterioară,

         DECIDE:
   Articolul 1
   Prin prezenta decizie se aprobă, în numele Comunității, semnarea acordului-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte, sub rezerva deciziei Consiliului privind încheierea acordului menționat.
   Textul acordului este atașat la prezenta decizie.
   Articolul 2
   Prin prezenta decizie, președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Comunității.

      Adoptată la Luxemburg, 27 octombrie 2009.

            Pentru Consiliu

            Președintele

         C. BILDT


title: 2014/115/UE: Decizia Consiliului din 2 decembrie 2013 privind încheierea Protocolului de modificare a Acordului privind achizițiile publice

text:
               7.3.2014

               RO

               Jurnalul Oficial al Uniunii Europene

               L 68/1

      DECIZIA CONSILIULUI

   din 2 decembrie 2013
   privind încheierea Protocolului de modificare a Acordului privind achizițiile publice
   (2014/115/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Negocierile privind revizuirea Acordului privind achizițiile publice („AAP 1994”) al OMC au fost lansate în ianuarie 1999, în conformitate cu articolul XXIV alineatul (7) literele (b) și (c) din AAP 1994.

               (2)

               Negocierile au fost purtate de către Comisie în consultare cu comitetul special instituit în temeiul articolului 207 alineatul (3) din Tratatul privind funcționarea Uniunii Europene.

               (3)

               La 15 decembrie 2011, părțile la AAP 1994 au ajuns la un acord politic, la nivel ministerial, cu privire la rezultatele negocierilor. Respectivul acord politic a fost confirmat prin adoptarea de către Comitetul AAP, la 30 martie 2012, a deciziei privind rezultatele negocierilor. Prin decizia respectivă, care include Protocolul de modificare a Acordului privind achizițiile publice („protocolul”), părțile la AAP 1994 au autentificat textul protocolului și l-au deschis spre acceptare.

               (4)

               Protocolul ar trebui să fie aprobat în numele Uniunii,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii Europene, Protocolul de modificare a Acordului privind achizițiile publice.
   Textul protocolului este atașat la prezenta decizie.
   Articolul 2
   Președintele Consiliului desemnează persoana sau persoanele împuternicite să depună, în numele Uniunii, instrumentul de acceptare, astfel cum se precizează la punctul 3 din protocol și în concordanță cu articolul XXIV alineatul (9) din AAP 1994, pentru a exprima consimțământul Uniunii de a-și asuma obligații în temeiul protocolului (1).
   Articolul 3
   Prezentul protocol nu poate fi interpretat drept un acord care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.
   Articolul 4
   Prezenta decizie intră în vigoare la data adoptării.

      Adoptată la Bruxelles, 2 decembrie 2013.

            Pentru Consiliu

            Președintele

         E. GUSTAS

      (1)  Data intrării în vigoare a protocolului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2016/1521 a Parlamentului European din 28 aprilie 2016 privind închiderea conturilor Agenției Europene pentru Controlul Pescuitului pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/250

         DECIZIA (UE) 2016/1521 A PARLAMENTULUI EUROPEAN
   din 28 aprilie 2016
   privind închiderea conturilor Agenției Europene pentru Controlul Pescuitului pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Controlul Pescuitului pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene pentru Controlul Pescuitului pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0081/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului și de modificare a Regulamentului (CEE) nr. 2847/93 de instituire a unui sistem de control aplicabil politicii comune în domeniul pescuitului (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru pescuit (A8-0104/2016),

               1.

               ia act de conturile anuale finale ale Agenției Europene pentru Controlul Pescuitului care sunt prezentate în anexa la raportul Curții de Conturi;

               2.

               aprobă închiderea conturilor Agenției Europene pentru Controlul Pescuitului pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Agenției Europene pentru Controlul Pescuitului, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 151.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 128, 21.5.2005, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42 (a se vedea pagina ... din prezentul Jurnal Oficial).


title: Decizia (UE, Euratom) 2016/641 a Consiliului din 21 aprilie 2016 de numire a unui membru, propus de Republica Federală Germania, în cadrul Comitetului Economic și Social European

text:
               23.4.2016

               RO

               Jurnalul Oficial al Uniunii Europene

               L 108/33

         DECIZIA (UE, Euratom) 2016/641 A CONSILIULUI
   din 21 aprilie 2016
   de numire a unui membru, propus de Republica Federală Germania, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului german,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Egbert BIERMANN,

         ADOPTĂ PREZENTA DECIZIE:
   Articolul 1
   Herr Dr. Norbert KLUGE, Leiter der Abteilung Mitbestimmungsförderung der Hans-Böckler -Stiftung, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Luxemburg, 21 aprilie 2016.

            Pentru Consiliu

            Președintele

         G.A. VAN DER STEUR

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: Decizia 2011/819/PESC a Consiliului din 8 decembrie 2011 de numire a Reprezentantului Special al Uniunii Europene pentru Cornul Africii

text:
               9.12.2011

               RO

               Jurnalul Oficial al Uniunii Europene

               L 327/62

         DECIZIA 2011/819/PESC A CONSILIULUI
   din 8 decembrie 2011
   de numire a Reprezentantului Special al Uniunii Europene pentru Cornul Africii
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Este necesar ca Uniunea să dea un răspuns regional la provocările complexe și interdependente din regiunea Cornului Africii.

               (2)

               Domnul Alexander RONDOS ar trebui să fie numit în calitate de Reprezentant Special al Uniunii Europene (RSUE) pentru Cornul Africii pentru perioada 1 ianuarie 2012-30 iunie 2012.

               (3)

               RSUE își va duce la îndeplinire mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Se numește domnul Alexander RONDOS în calitate de Reprezentant Special al Uniunii Europene (RSUE) pentru Cornul Africii pentru perioada 1 ianuarie 2012-30 iunie 2012. Mandatul RSUE poate fi prelungit sau se poate încheia mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe și politica de securitate (ÎR).
   În sensul mandatului RSUE, Cornul Africii include Republica Djibouti, Statul Eritreea, Republica Federală Democrată Etiopia, Republica Kenya, Somalia, Republica Sudan, Republica Sudanul de Sud și Republica Uganda. În ceea ce privește aspectele cu implicații regionale mai extinse, printre care și pirateria, RSUE inițiază contacte cu țări și entități regionale din afara Cornului Africii, după caz.
   Având în vedere necesitatea unei abordări regionale a provocărilor interdependente cu care se confruntă regiunea, RSUE pentru Cornul Africii își va desfășura activitatea în strânsă consultare cu RSUE pentru Sudan și Sudanul de Sud, care va continua să dețină conducerea în ceea ce privește aceste două țări.
   Articolul 2
   Obiective de politică
   (1)   Mandatul RSUE se întemeiază pe obiectivele de politică ale Uniunii Europene (denumită în continuare „UE” sau „Uniunea”), în ceea ce privește Cornul Africii, pentru a contribui în mod activ la eforturile regionale și internaționale în vederea realizării păcii durabile, securității și dezvoltării în regiune. RSUE are ca obiectiv suplimentar sporirea calității, intensității și impactului angajamentului pluridimensional al UE în Cornul Africii.
   (2)   O prioritate inițială este acordată Somaliei și dimensiunilor regionale ale conflictului, precum și pirateriei, a cărei cauză profundă este instabilitatea din Somalia.
   (3)   În ceea ce privește Somalia, obiectivele de politică ale UE intenționează să promoveze întoarcerea Somaliei și a poporului somalez pe calea păcii și prosperității, prin utilizarea coordonată și eficientă a tuturor instrumentelor de care dispune. În acest scop, UE sprijină rolul Organizației Națiunilor Unite (ONU) de facilitare a unui proces politic credibil și cuprinzător condus de către Somalia și va continua să contribuie în mod activ, împreună cu partenerii regionali și internaționali, la punerea în aplicare a Acordului de pace de la Djibouti și a acordurilor posttranziție care decurg din acesta.
   (4)   În ceea ce privește pirateria, rolul RSUE este acela de a contribui la dezvoltarea și punerea în aplicare a unei abordări coerente, eficiente și echilibrate a UE în ceea ce privește pirateria care provine din Somalia, care să cuprindă toate elementele de acțiune ale UE, în special în domeniile de politică, de securitate și de dezvoltare, precum și de a fi interlocutorul cheie al UE în domeniul pirateriei pentru comunitatea internațională, inclusiv pentru regiunea Africii de Est și de Sud și a Oceanului Indian (AES/OI).
   Articolul 3
   Mandat
   (1)   În vederea realizării obiectivelor de politică ale UE în ceea ce privește Cornul Africii, mandatul RSUE constă în:

               (a)

               implicarea, împreună cu toate părțile interesate relevante din regiune, guverne, autorități regionale existente, organizații internaționale și regionale, societatea civilă și diaspora, în vederea urmăririi obiectivelor UE și a unei mai bune înțelegeri a rolului pe care Uniunea îl are în regiune;

               (b)

               reprezentarea Uniunii în forurile internaționale relevante și asigurarea vizibilității sprijinului acordat de UE în vederea gestionării și prevenirii crizelor;

               (c)

               încurajarea și sprijinirea eficacității cooperării politice și a integrării economice din regiune prin parteneriatul UE cu Uniunea Africană (UA), precum și cu organizațiile subregionale;

               (d)

               contribuția la punerea în aplicare a politicii UE în ceea ce privește Cornul Africii, în strânsă cooperare cu Serviciul European de Acțiune Externă (SEAE), cu delegațiile Uniunii în regiune și cu Comisia;

               (e)

               în ceea ce privește Somalia, și acționând în strânsă coordonare cu partenerii regionali și internaționali relevanți, contribuie în mod activ la acțiunile și inițiativele care conduc către punerea în aplicare a Acordului de pace de la Djibouti și a acordurilor posttranziție care decurg din acesta, sprijinind dezvoltarea instituțională, statul de drept și crearea de structuri de guvernanță adecvate la toate nivelurile; îmbunătățirea securității; promovarea justiției, reconcilierii naționale și a respectării drepturilor omului; și îmbunătățirea accesului la ajutoarele umanitare, în special în sudul și în centrul Somaliei, prin activități adecvate de promovare a respectării dreptului internațional umanitar, asigurând conformarea față de principiile umanitare privind umanitatea, neutralitatea, imparțialitatea și independența;

               (f)

               menținerea unei cooperări strânse și active cu Reprezentantul Special al Secretarului General al Organizației Națiunilor Unite (SGONU) pentru Somalia, participarea la activitățile Grupului internațional de contact pentru Somalia și ale altor foruri relevante și promovarea unei abordări coordonate și coerente la nivel internațional în ceea ce privește Somalia, inclusiv prin intermediul misiunii militare a Uniunii Europene pentru a contribui la instruirea forțelor de securitate somaleze (EUTM Somalia), EUNAVFOR Atalanta și prin intermediul sprijinului continuu al UE acordat Misiunii Uniunii Africane în Somalia (AMISOM), în strânsă cooperare cu statele membre;

               (g)

               monitorizarea îndeaproape a dimensiunii regionale a crizei din Somalia, incluzând și aspecte precum terorismul, traficul de armament, fluxurile de refugiați și de migranți, securitatea maritimă, pirateria și fluxurile financiare aferente;

               (h)

               în ceea ce privește pirateria, menținerea unei priviri de ansamblu asupra tuturor acțiunilor UE din cadrul SEAE, Comisiei și statelor membre și menținerea unor contacte periodice la nivel înalt politic cu țările din regiune afectate de pirateria care provine din Somalia, cu organizațiile regionale, cu Grupul de contact al ONU privind pirateria în largul coastelor Somaliei, cu ONU și cu alți actori-cheie pentru a asigura o abordare coerentă și cuprinzătoare a pirateriei și pentru a asigura rolul-cheie al UE în cadrul eforturilor internaționale de combatere a pirateriei. Aceasta include sprijinul activ al UE acordat dezvoltării capacității maritime regionale și încadrării juridice a piraților și asigurarea unei abordări adecvate a cauzelor profunde ale pirateriei din Somalia. Aceasta include și continuarea sprijinului acordat regiunii AES/OI în punerea în aplicare a strategiei și planului de acțiune de combatere a pirateriei precum și a codului de conduită de la Djibouti;

               (i)

               urmărirea evoluțiilor politice din regiune și contribuția la dezvoltarea politicii UE cu privire la regiune, inclusiv în ceea ce privește problema granițelor dintre Etiopia și Eritreea și punerea în aplicare a Acordului de la Alger, Inițiativa bazinului Nilului și alte aspecte din regiune care au un impact asupra securității, stabilității și prosperității sale, inclusiv provocarea de a asigura guverne responsabile, sau în situația unor izbucniri de violență sau a unui colaps politic;

               (j)

               urmărirea îndeaproape a provocărilor transfrontaliere care afectează Cornul Africii, inclusiv a oricăror consecințe politice și de securitate ale crizelor umanitare;

               (k)

               contribuția la punerea în aplicare a politicii UE cu privire la drepturile omului în Cornul Africii, inclusiv a liniilor directoare ale UE cu privire la drepturile omului, în special a liniilor directoare ale UE privind copiii și conflictele armate, precum și cu privire la violența împotriva femeilor și fetelor și combaterea tuturor formelor de discriminare a acestora, și a politicii UE privind femeile, pacea și securitatea, inclusiv prin monitorizarea și raportarea evoluțiilor, precum și formularea de recomandări în acest sens.

         (2)   În scopul îndeplinirii mandatului său, RSUE, între altele:

               (a)

               consiliază și raportează în ceea ce privește definirea pozițiilor UE în forurile internaționale în scopul promovării și consolidării proactive ale unei abordări politice consecvente a UE în privința Cornului Africii;

               (b)

               menține o privire de ansamblu asupra tuturor activităților Uniunii și cooperează strâns cu toate delegațiile relevante ale Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (denumit în continuare „COPS”) menține o legătură privilegiată cu RSUE și reprezintă principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu SEAE.
   Articolul 5
   Finanțarea
   (1)   Valoarea de referință financiară destinată acoperirii cheltuielilor aferente mandatului RSUE pentru perioada 1 ianuarie 2012-30 iunie 2012 este de 670 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului RSUE și ale mijloacelor financiare aferente puse la dispoziție, RSUE răspunde de constituirea unei echipe. Echipa dispune de competențele necesare în chestiuni politice și de securitate specifice, conform mandatului. RSUE informează în mod prompt Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru, o instituție a Uniunii sau SEAE este acoperit de statul membru sau de instituția Uniunii în cauză sau de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie repartizați pe lângă RSUE. Personalul internațional contractat este format din resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru din care provin, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE, precum și a membrilor personalului RSUE se stabilesc împreună cu țara-gazdă sau țările-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (1).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica UE privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific misiunii, care include măsuri de securitate fizice, organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie, a unor rapoarte scrise cu privire la punerea în aplicare a acestora și la alte aspecte legate de securitate, în cadrul raportului intermediar și al raportului privind executarea mandatului.

         Articolul 11
   Raportarea
   (1)   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea COPS sau a ÎR, RSUE poate prezenta rapoarte Consiliului Afaceri Externe.
   (2)   RSUE raportează cu privire la cea mai bună modalitate de urmărire a inițiativelor Uniunii, cum ar fi contribuția Uniunii la reforme și includerea aspectelor politice ale proiectelor de dezvoltare relevante ale Uniunii, în coordonare cu delegațiile Uniunii din regiunea Cornului Africii.
   Articolul 12
   Coordonarea
   (1)   RSUE promovează coordonarea politică globală a Uniunii și acordă sprijin delegațiilor Uniunii în vederea garantării faptului că toate instrumentele Uniunii de pe teren sunt angajate în mod coerent în vederea realizării obiectivelor politicii UE. Activitățile RSUE se coordonează cu cele ale delegațiilor Uniunii și ale Comisiei, precum și cu cele ale altor RSUE activi în regiune, în special cu cele ale RSUE pentru Sudan și Sudanul de Sud, precum și cu cele ale RSUE pentru UA. RSUE informează periodic misiunile statelor membre și delegațiile Uniunii misiunile statelor membre în regiune.
   (2)   Pe teren, se menține o strânsă legătură cu delegațiile Uniunii și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE, în strânsă cooperare cu delegațiile relevante ale Uniunii, oferă consiliere cu privire la politica locală comandantului forței EUNAVFOR Atalanta și comandantului misiunii EUTM Somalia. RSUE și comandantul operației UE se consultă în funcție de necesități.
   (3)   RSUE colaborează îndeaproape cu autoritățile din țările în cauză, cu ONU, UA, Autoritatea Interguvernamentală pentru Dezvoltare (IGAD), cu alți factori interesați de pe plan național, regional și internațional, precum și cu societatea civilă din regiune.
   Articolul 13
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei un raport cuprinzător privind executarea mandatului la sfârșitul mandatului.
   Articolul 14
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 8 decembrie 2011.

            Pentru Consiliu

            Președintele

         M. DOWGIELEWICZ

      (1)  JO L 141, 27.5.2011, p. 17.


title: 2007/233/CE: Decizia Comisiei din 12 aprilie 2007 privind numirea de membri reprezentanți ai sectorului privat în Forumul mixt pentru prețurile de transfer, grup de experți în materie de prețuri de transfer

text:
               17.4.2007

               RO

               Jurnalul Oficial al Uniunii Europene

               L 100/25

      DECIZIA COMISIEI

   din 12 aprilie 2007
   privind numirea de membri reprezentanți ai sectorului privat în Forumul mixt pentru prețurile de transfer, grup de experți în materie de prețuri de transfer
   (2007/233/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2007/75/CE a Comisiei din 22 decembrie 2006 de stabilire a unui grup de experți în privința prețurilor de transfer (1) având scopul de a consilia Comisia cu privire la aspectele fiscale legate de prețurile de transfer, în special articolul 4,
   având în vedere cererea de candidaturi pentru membri reprezentanți ai sectorului întreprinderilor și pentru președintele Forumului mixt pentru prețurile de transfer, publicată la 22 decembrie 2006 pe pagina de internet a Direcției Generale Impozitare și Uniune Vamală,
   întrucât:

               (1)

               În conformitate cu articolul 4 din Decizia 2007/75/CE, Comisia numește un președinte și maxim cincisprezece experți din sectorul privat cu experiență și calificări în materie de prețuri de transfer.

               (2)

               În conformitate cu punctul 15 din cererea de candidaturi, persoanele selectate să devină membri reprezentanți ai sectorului întreprinderilor în Forumul mixt pentru prețurile de transfer sunt experți în materie de prețuri de transfer, selectați de Comisia Europeană asistată de președinția Consiliului UE și de Comitetul pentru probleme fiscale al UNICE, dintre candidații cu calificări corespunzătoare din domeniul industriei, al serviciilor, din comunitatea oamenilor de afaceri sau din alte domenii de activitate corelate cu prețurile de transfer.

               (3)

               În urma cererii de candidaturi s-au primit 44 de candidaturi,

         DECIDE:
   Articolul 1
   Comisia numește pentru o perioadă de doi ani 15 membri reprezentanți ai sectorului privat și un președinte în Forumul mixt pentru prețurile de transfer, grup de experți, ale căror nume sunt menționate în anexă.
   Articolul 2
   Prezenta decizie intră în vigoare la 1 martie 2007.

      Adoptată la Bruxelles, 12 aprilie 2007.

            Pentru Comisie

         László KOVÁCS

            Membru al Comisiei

      (1)  JO L 32, 6.2.2007, p. 25.

      ANEXĂ
      Președinte ales:
      Bruno GIBERT
      Lista membrilor reprezentanți ai sectorului privat:

                  Dirk VAN STAPPEN

                  Isabel VERLINDEN

                  Svetla MARINOVA

                  Werner STUFFER

                  Heinz-Klaus KROPPEN

                  Kennet PETTERSSON

                  Sabine WAHL

                  Guglielmo MAISTO

                  Guy KERSCH

                  Theo KEIJZER

                  Monique VAN HERKSEN

                  Håkan ANDREASSON

                  Eduardo GRACIA

                  Michael SUFRIN

                  Nicholas DEE


title: 2014/231/UE: Decizia Consiliului din 14 aprilie 2014 privind încheierea Acordului-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte, referitor la chestiuni legate de readmisie

text:
               26.4.2014

               RO

               Jurnalul Oficial al Uniunii Europene

               L 125/46

         DECIZIA CONSILIULUI
   din 14 aprilie 2014
   privind încheierea Acordului-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte, referitor la chestiuni legate de readmisie

      (2014/231/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2014/229/UE a Consiliului (2), Acordul-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte (denumit în continuare „acordul”) a fost semnat la 9 noiembrie 2009, sub rezerva încheierii sale la o dată ulterioară.

               (2)

               În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, aceste state membre nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (4)

               Dispozițiile acordului, altele decât cele de la articolul 34 alineatul (3), referitoare la readmisie vor face obiectul unei alte decizii (3) adoptate în paralel cu prezenta decizie.

               (5)

               Acordul ar trebui aprobat în numele Uniunii,

         ADOPTĂ PREZENTA DECIZIE:
   Articolul 1
   Se aprobă, în numele Uniunii Europene, Acordul-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte (4), în ceea ce privește articolul 34 alineatul (3).
   Articolul 2
   Înaltul Reprezentant al Uniunii pentru afaceri externe și politica de securitate prezidează Comitetul mixt menționat la articolul 41 din acord. Uniunea sau, după caz, Uniunea și statele membre sunt reprezentate în Comitetul mixt în funcție de subiect.
   Articolul 3
   Președintele Consiliului efectuează în numele Uniunii notificarea prevăzută la articolul 48 alineatul (1) din acord.
   Articolul 4
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         C. ASHTON

      (1)  Aprobare acordată la 26 februarie 2014 (nepublicată încă în Jurnalul Oficial).

      (2)  Decizia 2014/229/UE a Consiliului din 27 octombrie 2009 privind semnarea unui acord-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte (a se vedea pagina 16 din prezentul Jurnal Oficial).

      (3)  Decizia 2014/230/UE a Consiliului din 14 aprilie 2014 privind încheierea Acordului-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte, cu excepția chestiunilor legate de readmisie (a se vedea pagina 44 din prezentul Jurnal Oficial).

      (4)  Textul acordului a fost publicat în JO L 125, 26.4.2014, p. 17 împreună cu decizia de semnare.


title: 2014/705/UE: Decizia Consiliului din 8 octombrie 2014 de numire a unui membru britanic în cadrul Comitetului Economic și Social European

text:
               11.10.2014

               RO

               Jurnalul Oficial al Uniunii Europene

               L 295/57

         DECIZIA CONSILIULUI
   din 8 octombrie 2014
   de numire a unui membru britanic în cadrul Comitetului Economic și Social European

      (2014/705/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului britanic,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membruîn cadrul Comitetului Economic și Social European a devenit vacant ca urmare a încheierii mandatului domnului Bryan CASSIDY,

         ADOPTĂ PREZENTA DECIZIE:
   Articolul 1
   Domnul David YEANDLE OBE este numit în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 8 octombrie 2014.

            Pentru Consiliu

            Președintele

         M. LUPI

      (1)  JO L 251, 25.9.2010, p. 8.


title: 2008/683/CE: Decizia nr. 208 din 11 martie 2008 privind instituirea unui cadru comun pentru colectarea datelor cu privire la soluționarea solicitărilor de pensie (Text cu relevanță pentru SEE)

text:
               21.8.2008

               RO

               Jurnalul Oficial al Uniunii Europene

               L 223/25

         COMISIA ADMINISTRATIVĂ A COMUNITĂȚILOR EUROPENE PENTRU SECURITATEA SOCIALĂ A LUCRĂTORILOR MIGRANȚI

      DECIZIA NR. 208
   din 11 martie 2008
   privind instituirea unui cadru comun pentru colectarea datelor cu privire la soluționarea solicitărilor de pensie
   (Text cu relevanță pentru SEE)
   (2008/683/CE)
   COMISIA ADMINISTRATIVĂ PENTRU SECURITATEA SOCIALĂ A LUCRĂTORILOR MIGRANȚI,
   având în vedere articolul 81 litera (d) din Regulamentul (CEE) nr. 1408/71 al Consiliului (1), în temeiul căruia Comisia administrativă promovează și dezvoltă cooperarea dintre statele membre, prin modernizarea procedurilor necesare schimbului de informații, în special prin adaptarea fluxului de informații interinstituțional la schimburile electronice, luând în considerare evoluția prelucrării datelor în fiecare stat membru, obiectivul principal al unei modernizări de acest tip este accelerarea acordării prestațiilor,
   având în vedere articolul 117 din Regulamentul (CEE) nr. 574/72 al Consiliului (2), în temeiul căruia Comisia administrativă adaptează, pe baza cercetării și propunerilor Comisiei tehnice, prevăzută la articolul 117c din regulamentul de punere în aplicare, la noile tehnici de prelucrare a datelor modelele de documente, precum și canalele de dirijare și procedurile de transmitere a datelor necesare pentru aplicarea regulamentului și a regulamentului de punere în aplicare,
   întrucât:

               (1)

               Pentru a ajuta Comisia administrativă să evalueze măsura în care activitatea Comisiei tehnice contribuie la accelerarea acordării de prestații, trebuie furnizate informații de bază atât cantitative, cât și calitative.

               (2)

               Divergențele între informațiile disponibile din diferitele state membre îngreunează compararea, iar colectarea datelor statistice nu trebuie să reprezinte o sarcină dificilă și inutilă pentru statele membre.

               (3)

               Prin urmare, scopul este de a colecta datele esențiale de bază privind prelucrarea și soluționarea solicitărilor de pensie pentru limită de vârstă pentru a îmbunătăți cunoștințele referitoare la situația din fiecare stat membru, în special pentru a ști care sunt principalele blocaje din sistemul și procedurile fiecărui stat membru; de a împărtăși informații referitoare la cele mai bune practici și de a suscita reflecții pe marginea modalităților de reducere a duratei de prelucrare și de a stabili puncte de referință clare în raport cu care fiecare stat membru va putea să evalueze propria sa performanță.

               (4)

               Prin urmare, este necesar să se stabilească un cadru comun extins pentru colectarea datelor referitoare la soluționarea solicitărilor de pensii, și autoritățile competente să indice orientări precise în acest sens instituțiilor naționale.

               (5)

               Instituțiile competente iau în considerare evoluția și introducerea apropiată a Schimbului electronic de informații privind securitatea socială (EESSI – Electronic Exchange of Social Security Information) în conceperea și punerea în aplicare a sistemelor lor naționale interne de identificare și colectare a datelor privind prelucrarea și soluționarea solicitărilor de pensii.

               (6)

               Decizia 182, care prevedea instituirea unui cadru comun de acest tip, a expirat la 1 ianuarie 2006,

         DECIDE:
   1.   Instituțiile competente din statele membre (sau instituțiile competente desemnate în cazul în care există mai multe instituții într-un stat membru) trebuie să ia măsurile necesare pentru a asigura că datele identificate la punctul 5 pot fi colectate și furnizate.
   2.   Datele cu privire la anul precedent trebuie furnizate, în luna ianuarie a fiecărui an, Comisiei Tehnice prevăzute la articolul 117c din Regulamentul (CEE) nr. 574/72.
   3.   Secretariatului Comisiei Tehnice îi revine sarcina coordonării colectării datelor respective și, cu aprobarea Comisiei Tehnice, a elaborării sintezei anuale pentru Comisia administrativă.
   4.   Datele colectate trebuie să facă referire exclusiv la pensiile pentru limită de vârstă care implică un solicitant rezident într-un alt stat membru și trebuie să indice următoarele:

               (a)

               timpul de răspuns al instituției de examinare din statul membru de reședință (adică timpul necesar instituției de examinare pentru a informa instituția competentă de faptul că o solicitare de pensie i-a fost adresată acesteia din urmă). În sensul prezentei decizii, „instituție de examinare” înseamnă organizația din statul membru de reședință al solicitantului responsabilă de completarea formularului E 202, în timp ce „instituția competentă” înseamnă organizația din statul membru care primește formularul E 202 completat și este responsabilă de prelucrarea întocmai a solicitării;

               (b)

               timpul necesar instituției competente pentru a prelucra solicitarea (adică timpul necesar instituției competente pentru emiterea unei decizii definitive);

               (c)

               timpul total de prelucrare necesar celor două state membre implicate (adică timpul de așteptare al solicitantului până la emiterea deciziei definitive, începând cu data de la care solicitarea a fost transmisă prima dată instituției de examinare).

      Notă: Trimiterea la „formularul E 202” se aplică mutatis mutandis documentului electronic structurat (SED – Structured Electronic Document) corespunzător atunci când încep schimburile electronice din cadrul proiectului EESSI.
   5.   Datele efective colectate trebuie să includă următoarele:

               (a)

               durata medie, durata minimă și maximă constatate în decursul ultimelor douăsprezece luni pentru transmiterea solicitărilor de pensii pentru limită de vârstă de către instituția de examinare către instituția competentă;

               (b)

               durata medie, durata minimă și maximă constatate în decursul ultimelor douăsprezece luni pentru emiterea unei decizii definitive de către instituția competentă, cu privire la o pensie pentru limită de vârstă în cazul unui solicitant care locuiește într-un alt stat membru;

               (c)

               un scurt comentariu al instituției competente pentru a situa datele în contextul lor și pentru a explica factorii implicați în soluționarea celor mai rapide și celor mai îndelungate solicitări;

               (d)

               o scurtă descriere de către instituția competentă a metodei utilizate – dacă a fost sau nu utilizat un eșantion, mărimea acestuia, perioada acoperită, numărul total de dosare examinate etc.

         6.   Dacă este posibil, colectarea datelor începe în ianuarie 2008, în vederea unei prime transmiteri la Comisia tehnică, în ianuarie 2009.
   7.   Fiecare stat membru își prezintă datele Comisiei tehnice în vederea promovării schimbului de experiență și diseminării celor mai bune practici.
   8.   Sistemul de colectare și de utilizare a datelor este revizuit la sfârșitul fiecărui an, iar, acolo unde este necesar, sunt formulate recomandări de îmbunătățire.
   9.   Prezenta decizie se publică în Jurnalul Oficial al Uniunii Europene.
   Se aplică de la 1 ianuarie 2008.

            Președintele Comisiei administrative

         Jana LOVŠIN

      (1)  JO L 149, 5.7.1971, p. 2. Regulament modificat ultima dată prin Regulamentul (CE) nr. 1992/2006 al Parlamentului European și al Consiliului (JO L 392, 30.12.2006, p. 1).

      (2)  JO L 74, 27.3.1972, p. 1. Regulament modificat ultima dată prin Regulamentul (CE) nr. 101/2008 al Comisiei (JO L 31, 5.2.2008, p. 15).


title: Decizia Comisiei din 14 iulie 1999 de reînnoire a Comitetului consultativ pentru pescuit și acvacultură [notificată cu numărul C(1999) 2042]

text:
Anunţ juridic important

|

31999D0478

Official Journal L 187 , 20/07/1999 P. 0070 - 0073 Ediţie specială în limba cehă Chapter 01 Volume 03 P. 128  - 131 Ediţie specială în limba estonă Chapter 01 Volume 03 P. 128  - 131 Ediţie specială în limba maghiară Chapter 01 Volume 03 P. 128  - 131 Ediţie specială în limba lituaniană Chapter 01 Volume 03 P. 128  - 131 Ediţie specială în limba letonă Chapter 01 Volume 03 P. 128  - 131 Ediţie specială în limba malteză Chapter 01 Volume 03 P. 128  - 131 Ediţie specială în limba polonă Chapter 01 Volume 03 P. 128  - 131 Ediţie specială în limba slovacă Chapter 01 Volume 03 P. 128  - 131 Ediţie specială în limba slovenă Chapter 01 Volume 03 P. 128  - 131

		19990714Decizia Comisieidin 14 iulie 1999de reînnoire a Comitetului consultativ pentru pescuit și acvacultură[notificată cu numărul C(1999) 2042](1999/478/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,(1) întrucât pentru Comisie este important să obțină reacții din mediile interesate cu privire la problemele ridicate de stabilirea unei politici comune în domeniul pescuitului (PCP);(2) întrucât în sectorul pescuitului a fost constituit un comitet consultativ (CCP) prin Decizia 71/128/CEE [1] a Comisiei, al cărei text a fost înlocuit ultima dată prin Decizia 89/4/CEE [2], astfel cum a fost modificată prin Decizia 97/246/CE [3];(3) întrucât, în cadrul CCP, este oportun să se extindă dialogul privind dezvoltarea și gestionarea PCP către toate părțile interesate, în special către sectorul acvaculturii și al organizațiilor non-profesionale; întrucât, în acest scop, este necesar să se reexamineze structura comitetului;(4) întrucât, pentru a încuraja formularea de analize și poziții comune privind PCP, este util ca membrii CCP să abordeze în primul rând problemele care îi vizează direct;(5) întrucât, în interesul eficacității, este necesar să se limiteze numărul membrilor comitetului;(6) întrucât este util să se îmbunătățească dialogul printr-o legătură mai bună între comitetul plenar, care este desemnat să orienteze activitatea comitetului și să emită avize, și grupurile de lucru responsabile de pregătirea avizelor în cauză;(7) întrucât mandatul membrilor comitetului se încheie la 31 iulie 1999, la sfârșitul perioadei de tranziție stabilite pentru reforma comitetului menționat anterior, și întrucât este, prin urmare, oportun să se modifice textul deciziei în sensul menționat anterior;(8) întrucât, în interesul clarității, ar trebui să se înlocuiască textul Deciziei 71/128/CEE,DECIDE:Articolul 1(1) Se constituie, pe lângă Comisie, Comitetul consultativ pentru pescuit și acvacultură, alcătuit dintr-un comitet plenar, denumit în continuare "comitetul", și patru grupuri de lucru menționate la articolul 7.(2) Comitetul este format din reprezentanți ai următoarelor medii interesate: organizații profesionale care reprezintă societăți producătoare, industria de prelucrare și comercianții de produse pescărești și de acvacultură, precum și organizații non-profesionale care reprezintă interesele consumatorilor, din domeniul mediului și al dezvoltării.(3) Experții din sectorul pescuitului care reprezintă organisme științifice și/sau economice, sectorul bancar și primul punct de comercializare sunt reprezentați în cadrul grupurilor definite la articolul 7.Articolul 2Comitetul poate fi consultat de Comisie cu privire la sau poate aborda, la inițiativa președintelui sau la cererea unuia sau a mai multor membri, probleme privind reglementările politicii comune în domeniul pescuitului și, în special, măsurile care pot fi luate de Comisie în cadrul reglementărilor menționate, precum și problemele economice și sociale din sectorul pescuitului, cu excepția celor care privesc angajatorii și lucrătorii, în calitate de parteneri sociali.Articolul 3Comitetul este format din 20 de membri, denumiți în continuare "membri".(1) Se repartizează câte un loc fiecăreia din următoarele 11 părți interesate, numerotate de la 1 la 11. Pentru fiecare din aceste 11 locuri se prevede un membru cu drepturi depline și un membru supleant:Organizații profesionale:Societăți de pescuit: | 1. armatori privați |2. armatori în sistem de cooperativă |3. organizații ale producătorilor |Societăți din domeniul acvaculturii | 4. crescători de moluște și cochilii |5. crescători de pești |Societăți din aval: | 6. societăți de prelucrare |7. comercianți (importatori/exportatori și comercianți cu ridicata) |Organizații sindicale ale lucrătorilor: | 8. pescari și salariați ai societăților în cauză |Organizații non-profesionale vizate de PCP:| 9. consumatori || 10. mediu || 11. dezvoltare |(2) În cadrul comitetului se acordă locuri și următorilor: președintele și vicepreședintele Comitetului sectorial pentru dialog în domeniul pescuitului [4], președintele și vicepreședintele grupurilor de lucru 1, 3 și 4, menționate la articolul 7, și președintele grupului de lucru 2 menționat la articolul 7.Articolul 4(1) Membrii comitetului sunt desemnați de Comisie pe baza propunerilor din partea organizațiilor înființate la nivel comunitar care reprezintă cel mai bine mediile interesate prevăzute la articolul 3 alineatul (1). Comitetul consumatorilor [5] propune reprezentantul consumatorilor.În vederea ocupării fiecărui loc, cu excepția locurilor rezervate Comitetului sectorial pentru dialog în domeniul pescuitului, organizațiile propun doi candidați de naționalități diferite. În cazul locurilor alocate mediilor interesate prevăzute la articolul 3 alineatul (1), în propuneri se indică numele membrului cu drepturi depline și cel al membrului supleant.Mandatul membrilor comitetului este de trei ani. Acest mandat poate fi reînnoit. Funcțiile îndeplinite nu fac obiectul unei remunerații.După încheierea perioadei de trei ani, membrii comitetului rămân în funcție până când se ia o decizie cu privire la înlocuirea lor sau la reînnoirea mandatului lor.Mandatul unui membru se încheie înainte de încheierea perioadei de trei ani prin demisie sau deces.De asemenea, mandatul se poate încheia atunci când organismul care a înaintat candidatura membrului în cauză solicită înlocuirea acestuia.Pentru înlocuirea unui astfel de membru pe parcursul perioadei rămase din mandatul său, se desemnează o persoană în conformitate cu procedura prevăzută la alineatul (1).(2) Comisia publică lista membrilor comitetului, în scop informativ, în Jurnalul Oficial al Comunităților Europene.Articolul 5Comitetul alege un președinte și doi vicepreședinți pentru o perioadă de trei ani. Alegerea se realizează cu o majoritate de două treimi a membrilor prezenți.Membrii comitetului menționați la articolul 3 alineatul (2), cu excepția membrului armator din cadrul Comitetului de dialog sectorial, formează biroul comitetului.Biroul își alege președintele și pregătește și organizează activitățile grupurilor de lucru menționate la articolul 7.Articolul 6La cererea uneia din organizațiile menționate la articolul 4 alineatul (1), președintele poate invita un delegat al acestei organizații să participe la reuniunile comitetului. În aceleași condiții, președintele poate invita să participe ca expert la lucrările comitetului orice persoană care are o autoritate specifică cu privire la unul din subiectele de pe ordinea de zi. Membrii supleanți pot participa la reuniuni în calitate de observatori și pe cheltuială proprie.Articolul 7Comitetul desemnează patru grupuri de lucru pentru a-i pregăti avizele.Numele acestor grupuri de lucru, precum și președinții și compunerea acestora figurează în anexa la prezenta decizie.De comun acord cu Comisia, participanții la grupurile de lucru sunt aleși în funcție de ordinea de zi a fiecărei reuniuni de către cele mai reprezentative organizații constituite la nivel comunitar. Reprezentanții din domeniul biologiei sau al economiei sunt aleși de Comitetul științific, tehnic și economic din domeniul pescuitului [6]. În funcție de ordinea de zi, Comisia poate desemna și alți experți.Articolul 8(1) Comitetul se reunește în urma convocării de către Comisie, conform unui program anual de lucru adoptat de comun acord cu Comisia. Biroul se reunește la convocarea președintelui și cu acordul Comisiei.(2) Reprezentanții serviciilor Comisiei participă la reuniunile comitetului, ale biroului și ale grupurilor de lucru.(3) Serviciile Comisiei asigură secretariatul comitetului, al biroului și al grupurilor de lucru.(4) De comun acord cu Comisia, comitetul elaborează norme privind punerea în aplicare a programului de lucru, pregătirea reuniunilor, locul de desfășurare a reuniunilor, rapoartele, pozițiile sau concluziile și formularea avizelor sau a recomandărilor.Articolul 9Comitetului i se solicită să emită un aviz privind propunerile formulate de Comisie, precum și asupra subiectelor cuprinse în programul său de lucru.Atunci când solicită avizul comitetului, Comisia poate stabili termenul în care trebuie emis avizul.Pozițiile mediilor interesate sunt cuprinse într-un raport înaintat Comisiei.În cazul în care avizul solicitat face obiectul unui acord unanim al comitetului, acesta formulează concluziile comune care se atașează la raport.Articolul 10Fără a aduce atingere dispozițiilor articolului 287 din tratat, membrii comitetului, precum și membrii grupurilor de lucru au obligația de a nu dezvălui informațiile pe care le-au primit ca urmare a activității comitetului sau a grupurilor de lucru, în cazul în care Comisia îi informează că avizul solicitat sau problema ridicată se referă la un subiect confidențial.Într-un astfel de caz, la reuniuni pot participa numai membrii comitetului și reprezentanții serviciilor Comisiei.Articolul 11Deciziile 71/128/CEE și 97/247/CE [7] se abrogă.Articolul 12Prezenta decizie intră în vigoare la 1 august 1999.Adoptată la Bruxelles, 14 iulie 1999.Pentru ComisieEmma BoninoMembru al Comisiei[1] JO L 68, 22.3.1971, p. 18.[2] JO L 5, 7.1.1989, p. 33.[3] JO L 97, 12.4.1997, p. 27.[4] JO L 225, 12.8.1998, p. 27 (98/500/CE).[5] JO L 162, 13.7.1995, p. 37.[6] JO L 297, 2.12.1993, p. 25.[7] JO L 97, 12.4.1997, p. 28.--------------------------------------------------19990714ANEXĂGrupurile de lucru menționate la articolul 71. Denumirea grupurilor de lucruGrupul 1 : Accesul la resursele piscicole și gestionarea activității de pescuit.Grupul 2 : Acvacultură: pește, cochilii și moluște.Grupul 3 : Piețe și politica comercială.Grupul 4 : Aspecte generale: economie și analiză sectorială.2. Președinți și vicepreședințiUn reprezentant al armatorilor privați prezidează grupurile de lucru 1 și 4.Un reprezentant al armatorilor în sistem de cooperativă este vicepreședintele grupului de lucru 1.Un reprezentant al crescătorilor de pești și un reprezentant al crescătorilor de moluște/cochilii sunt, alternativ, președinte și vicepreședinte al grupului de lucru 2.Un reprezentant al societăților de prelucrare este președintele grupului de lucru 3.Un reprezentant al comercianților este președintele grupului de lucru 4.Un reprezentant al organizațiilor de producători este vicepreședintele grupului de lucru 3.3. Numărul de locuri pentru fiecare parte interesată:| Grupul 1 | Grupul 2 | Grupul 3 | Grupul 4 |Armatori privați | 5 | — | 1 | 3 |Armatori în sistem de cooperativă | 3 | — | 1 | 2 |Pescari salariați | 2 | 1 | 1 | 2 |Organizații de producători | 1 | — | 3 | 1 |Crescători de pești | — | 6 | 1 | 1 |Crescători de moluște/cochilii | — | 4 | 1 | 1 |Organizații de prelucrare | — | — | 3 | 2 |Comercianți | — | — | 2 | 1 |Consumatori | — | 1 | 1 | 1 |Mediu | 1 | 1 | 1 | 1 |Dezvoltare | 1 | — | 1 | 1 |Biologie | 1 | 1 | — | — |Economie | 1 | 1 | 1 | 1 |Bănci | — | — | 1 | 1 |Licitații și porturi | — | — | 1 | — || 15 | 15 | 19 | 18 |Comisia poate desemna experți suplimentari în funcție de ordinea de zi.--------------------------------------------------


title: 2009/857/CE: Decizia Consiliului din 13 decembrie 2007 referitoare la punerea în aplicare a articolului 9 C alineatul (4) din Tratatul privind Uniunea Europeană și a articolului 205 alineatul (2) din Tratatul privind funcționarea Uniunii Europene între 1 noiembrie 2014 și 31 martie 2017 , pe de o parte, și începând cu 1 aprilie 2017 , pe de altă parte

text:
               1.12.2009

               RO

               Jurnalul Oficial al Uniunii Europene

               L 314/73

      DECIZIA CONSILIULUI

   din 13 decembrie 2007
   referitoare la punerea în aplicare a articolului 9 C alineatul (4) din Tratatul privind Uniunea Europeană și a articolului 205 alineatul (2) din Tratatul privind funcționarea Uniunii Europene între 1 noiembrie 2014 și 31 martie 2017, pe de o parte, și începând cu 1 aprilie 2017, pe de altă parte
   (2009/857/CE)
   CONSILIUL UNIUNII EUROPENE,
   întrucât:

               (1)

               Este oportună adoptarea unor dispoziții care să permită o tranziție fără dificultăți de la sistemul de adoptare a deciziilor în cadrul Consiliului cu majoritate calificată – astfel cum este definit la articolul 3 alineatul (3) din Protocolul privind dispozițiile tranzitorii, care continuă să se aplice până la 31 octombrie 2014 – la sistemul de vot prevăzut la articolul 9 C alineatul (4) din Tratatul privind Uniunea Europeană și la articolul 205 alineatul (2) din Tratatul privind funcționarea Uniunii Europene, care se aplică de la 1 noiembrie 2014, inclusiv, pentru o perioadă de tranziție, până la 31 martie 2017, a unor dispoziții specifice prevăzute la articolul 3 alineatul (2) din protocolul menționat.

               (2)

               Se reamintește faptul că depunerea tuturor eforturilor pentru consolidarea legitimității democratice a actelor adoptate cu majoritate calificată constituie o practică a Consiliului,

         DECIDE:
   SECȚIUNEA 1

      DISPOZIȚIILE APLICABILE ÎNTRE 1 NOIEMBRIE 2014 ȘI 31 MARTIE 2017

   Articolul 1
   Între 1 noiembrie 2014 și 31 martie 2017, în cazul în care membrii Consiliului reprezentând:

               (a)

               cel puțin trei pătrimi din populație; sau

               (b)

               cel puțin trei pătrimi din numărul statelor membre,

         necesare pentru a constitui o minoritate de blocare rezultând din aplicarea articolului 9 C alineatul (4) primul paragraf din Tratatul privind Uniunea Europeană sau a articolului 205 alineatul (2) din Tratatul privind funcționarea Uniunii Europene, își exprimă opoziția față de adoptarea unui act de către Consiliu cu majoritate calificată, Consiliul deliberează asupra chestiunii în cauză.
   Articolul 2
   În cursul acestor deliberări, Consiliul depune toate eforturile pentru a ajunge, într-un termen rezonabil și fără a aduce atingere termenelor obligatorii stabilite de dreptul Uniunii, la o soluție satisfăcătoare, care să răspundă preocupării exprimate de membrii Consiliului menționați la articolul 1.
   Articolul 3
   În acest scop, președintele Consiliului, asistat de Comisie și în conformitate cu regulamentul de procedură al Consiliului, întreprinde toate inițiativele necesare pentru a facilita un acord pe baze mai largi în cadrul Consiliului. Membrii Consiliului își dau concursul în acest sens.
   SECȚIUNEA 2

      DISPOZIȚIILE APLICABILE ÎNCEPÂND CU 1 APRILIE 2017

   Articolul 4
   Începând cu 1 aprilie 2017, în cazul în care membrii Consiliului reprezentând:

               (a)

               cel puțin 55 % din populație; sau

               (b)

               cel puțin 55 % din numărul statelor membre,

         necesare pentru a constitui o minoritate de blocare rezultând din aplicarea articolului 9 C alineatul (4) primul paragraf din Tratatul privind Uniunea Europeană sau a articolului 205 alineatul (2) din Tratatul privind funcționarea Uniunii Europene, își exprimă opoziția față de adoptarea unui act de către Consiliu cu majoritate calificată, Consiliul deliberează asupra chestiunii în cauză.
   Articolul 5
   În cursul acestor deliberări, Consiliul depune toate eforturile pentru a ajunge, într-un termen rezonabil și fără a aduce atingere termenelor obligatorii stabilite de dreptul Uniunii, la o soluție satisfăcătoare, care să răspundă preocupării exprimate de membrii Consiliului menționați la articolul 4.
   Articolul 6
   În acest scop, președintele Consiliului, asistat de Comisie și în conformitate cu regulamentul de procedură al Consiliului, întreprinde toate inițiativele necesare pentru a facilita un acord pe baze mai largi în cadrul Consiliului. Membrii Consiliului își dau concursul în acest sens.
   SECȚIUNEA 3

      INTRAREA ÎN VIGOARE

   Articolul 7
   Prezenta decizie intră în vigoare la data intrării în vigoare a Tratatului de la Lisabona.

      Adoptată la Bruxelles, 13 decembrie 2007.

            Pentru Consiliu

            Președintele

         L. AMADO


title: Decizia (UE) 2016/1488 a Parlamentului European din 28 aprilie 2016 privind închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/171

         DECIZIA (UE) 2016/1488 A PARLAMENTULUI EUROPEAN
   din 28 aprilie 2016
   privind închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0089/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (4), în special articolul 24,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0087/2016),

               1.

               ia act de conturile anuale finale ale Agenției pentru Cooperarea Autorităților de Reglementare din Domeniul Energiei care sunt prezentate în anexa la raportul Curții de Conturi;

               2.

               aprobă închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2014;

               3.

               încredințează președintelui sarcina de a transmite prezenta decizie directorului Agenției pentru Cooperarea Autorităților de Reglementare din Domeniul Energiei, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 18.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 211, 14.8.2009, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.